rejauldu/bengali-wikipedia huggingface dataset:
হেমিপটেরা () ইনসেক্ট শ্রেনীর অন্তর্ভুক্ত অন্যতম বৃহৎ একটি বর্গ। হেমিপটেরা বর্গের প্রায় ৫০,০০০-৮০,০০০ প্রজাতি বিদ্যমান। হেমিপটেরা বর্গের কীটপতঙ্গ সাধাণত বাগ () বা গান্ধিপোকা, গাছের উকুন (), আইশ পোকা প্রভৃতি নামে পরিচিত। এ বর্গের কীটপতঙ্গে দু’জোড়া ডানা বিদ্যমান যার সামনের ডানার অগ্রাংশ শক্ত ও স্ক্লেরোটিক যুক্ত এবং পেছনের অংশ মেমব্রেনাস। এ বর্গের কীটপতঙ্গেরা অধিকাংশ ফসলের ক্ষতিকর পেষ্ট হিসেবে সরাসরি আক্রমণ করে মারাত্বক ক্ষতি করে থাকে।  নামকরণ ১৭৫৮ সালে বিজ্ঞানী লিনিয়াস সর্বপ্রথম এ বর্গের কীটপতঙ্গের নাম রাখেন হেমিপটেরা। এরপর ল্যাট্রেইলি ১৮১০ সালে এগুলোর দুটি উপবর্গ হেটারোপটেরা ও হোমপটেরা এ ভাগ করেন। Hemiptera শব্দটি দুটি গ্রিক শব্দ Hemi = half বা অর্ধ এবং pteron = wing বা ডানা থেকে উদ্ভূত।  স্বভাব ও বাসস্থান এ বর্ঘের অধিকাংশ কীটপতঙ্গ স্থলবাসী; কিন্তু অনেকে আবার পানি বা পানির মতো পরিবেশে বাস করে। বেশিরভাগ সদস্য উদ্ভিদের পাতার রস খেয়ে জীবন-ধারণ করে আবার অনেকগুলো শিকারি বা পরজীবী হিসেবে অন্যের দেহে বাস করে। কৃষি ক্ষেতে বিভিন্ন ফসলের পেস্ট হিসেবে মারাত্বক ক্ষতি করে।  বিস্তৃতি হেমিপটেরা বর্গের কীটপতঙ্গ পৃথিবীর সর্বত্রই বিস্তৃত। তবে নাতিশীতোষ্ঞমন্ডলের দেশগুলোতে এগুলোর সংখ্যা বেশি।  আরো দেখুন  কীটতত্ত্ব  তথ্যসূত্র  বিষয়শ্রেণী:কীটতত্ত্ব বিষয়শ্রেণী:হেমিপ্টেরা বিষয়শ্রেণী:পতঙ্গের বর্গ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
জয়া গুহনাথন তামিল এবং মালায়ালাম চলচ্চিত্রের একজন বিশিষ্ট অভিনেত্রী।  তিনি এক দশক ধরে অভিনয় করেছেন। তিনি প্রায় ১০০টি ছবিতে বিভিন্ন চরিত্রে অভিনয় করেছেন।   ব্যক্তিগত জীবন  জয়া এবং ভি সি গুহনাথন তাদের ছবির চিত্রগ্রহনের কাজ চলাকালীন একে অপরের প্রেমে পড়েন,"குகநாதன் 'சுடரும் சூறாவளியும்' கதாநாயகி ஜெயாவை காதலித்து மணந்தார்பீ". archives.thinakaran.lk. Retrieved 8 January 2023. অবশেষে তিরুভাল্লুর জেলার তিরুভের্কাদুর আরুলমিগু দেবী কারুমারি আম্মান মন্দিরে তারা বিয়ে করেন। জয়া সাবলীলভাবে তামিল বলতে পারেন।   অভিনয় জীবন  চেন্নাইয়ের এস আই ই টি কলেজে পড়াশোনা করার সময়, ভিসি গুহনাথন তাকে চলচ্চিত্রে যোগদানের জন্য রাজি করান। ১৯৭১ সালে, তিনি তামিল চলচ্চিত্র সুদারুম সুরভালিয়ুমে অভিনয়ের মাধ্যমে চলচ্চিত্র জগতে আত্মপ্রকাশ করেন। এই চলচ্চিত্রে তিনি জেমিনি গণেশন, আর. মুথুরমন এবং চন্দ্র মোহনের বিপরীতে অভিনয় করেন। তিনি ১৯৮০ সালে অভিনয় ছেড়ে দেওয়ার সিদ্ধান্ত নেন, তার শেষ চলচ্চিত্র ছিল আরিলিরুন্থু আরুবাথু ভারাই।   আংশিক চলচ্চিত্র তালিকা  বছরচলচ্চিত্রসহ-অভিনেতাভূমিকা১৯৬৭বামা বিজয়মশিশু শিল্পী হিসাবে বেবি শীলা১৯৭১সুদারুম সুরাভালিয়ুমজেমিনি গণেশন, আর. মুথুরমণ, চন্দ্র মোহন, ভেন্নিরা আদাই নির্মলা১৯৭২রানি ইয়ার কুঝান্থাইজয়শঙ্কর, আর. মুথুরমণ, লক্ষ্মীআন্নাই অভিরামিশিবকুমার, কে. আর. বিজয়াদৈভমজেমিনি গণেশন, এ. ভি. এম. রাজন, আর. মুথুরমণ, শিবকুমার, কে. আর. বিজয়া, শওকর জনকীদেবানাইকানিমুথু পাপ্পাজয়শঙ্কর, আর. মুথুরমণ, লক্ষ্মী, রাজলক্ষ্মীমিস্টার সম্পথআর. মুথুরমণ, চো রামাস্বামী১৯৭৩কাশী যাত্রাইভি. কে. আর. রামাস্বামী, শ্রীকান্তসীথাদৈভ কুঝান্থাইগলজয়শঙ্কর, আর. মুথুরমণ, বানিশ্রী, পদ্মিনীইরাইভান ইরুকিন্দ্রানজয়শঙ্করশনমুগপ্রিয়াআর. মুথুরমণ, শিবকুমার, জয়ন্তীপেথা মনম পিথুআর. মুথুরমণ, সাবিত্রী, জয়াসুধারাজাপার্ট রঙ্গদুরাইশিবাজি গণেশন, শ্রীকান্ত, উষানন্দিনী১৯৭৪অন্নবু থাঙ্গাইআর. মুথুরমণ, শ্রীকান্ত, জয়ললিতামাগালুক্কাগাএ. ভি. এম. রাজনপাধা পুজাইশিবকুমার, জয়াচিত্রা১৯৭৫থিরুভারুলএ. ভি. এম. রাজনমাঞ্জল মুগামে বরুগাবিজয়কুমার, সত্যপ্রিয়া১৯৭৬দশাবতারমরবিকুমার, জেমিনি গণেশনরাজকুমারী দ্রৌপদী/পাঞ্চালিগৃহপ্রবেশমশিবাজি গণেশন, শিবকুমার, কে. আর. বিজয়াথাইল্লা কুঝান্থাইবিজয়কুমার, এ. ভি. এম. রাজন, জয়াচিত্রা, জয় গণেশনল্লা পেনমনিআর. মুথুরমণ, শ্রীবিদ্যা, শওকর জনকী১৯৭৭নবরথিনামএম. জি. রামচন্দ্রনগোমাইদিভুবনা ওরু কেলভি কুরিশিবকুমার, রজনীকান্ত, সুমিত্রারাজিমুরুগান আদিমাইআর. মুথুরমণ, বিজয়কুমার, এ. ভি. এম. রাজন, কে. আর. বিজয়া১৯৭৮করুণাই উল্লামশ্রীকান্ত, বিজয়কুমার, কে. আর. বিজয়াথাই মিথু সত্যমরজনীকান্ত, শ্রীপ্রিয়া১৯৭৯আরিলিরুন্তু আরুবথু ভারাইরজনীকান্ত, ফাটাফাট জয়লক্ষ্মী, সঙ্গীতা   মালায়ালাম: জুনিয়র শীলা হিসেবে কৃতিত্বপ্রাপ্ত    অশ্বমেধম (১৯৬৭)  আনভেশিচু কান্দেথিয়াইল্লা (১৯৬৭)  ডিটেকটিভ ৯০৯ কেরালাথিল (১৯৭০)  ওরু পেন্নিতা কথা (১৯৭১) শ্রীদেবীর চরিত্রে  অভিজাথ্যম (১৯৭১)  থেট্টু (১৯৭১)...   মিস মেরি (১৯৭২)  পানিতীরথ ভিদু (১৯৭৩) জোসের বোনের চরিত্রে  ভরায়ে আবশ্যমুন্ডু (১৯৭৫)  রাজযোগ (১৯৭৬)  থোলকান এনিক্কু মানসিলা (১৯৭৭)  গুরুভায়ুর কেশবন (১৯৭৭)  ইটা (১৯৭৮)   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী
আমির নিউলি (জন্ম: ২২ এপ্রিল, ১৯৪১ - মৃত্যু: ২ নভেম্বর, ২০০৯) ইসরায়েলের একজন কম্পিউটার বিজ্ঞানী।   জীবনী  আমির নিউলি ১৯৬২ সালে টেকনিয়ন থেকে গণিতে বিসসি ডিগ্রি লাভ করেন। তিনি ১৯৬৭ সালে ওয়াইজম্যান ইন্সটিটিউট অব সায়েন্স থেকে ফলিত গণিতে ডক্টরেট ডিগ্রি লাভ করেন। তিনি স্ট্যানফোর্ড বিশ্ববিদ্যালয়ে ডক্টরেটোত্তর গবেষণা সম্পন্ন করেন। তিনি ১৯৭৩ সালে তেল আবিব বিশ্ববিদ্যালয়ে কম্পিউটার বিজ্ঞানের প্রতিষ্ঠা করেন।http://www.cs.nyu.edu/csweb/People/amirpnueli.html ১৯৭৬-১৯৭৭ সালে তিনি পেন্সিলভানিয়া বিশ্ববিদ্যালয়ে ভিজিটিং অধ্যাপক হিসেবে কর্মরত ছিলেন। ১৯৮২ সালে তিনি হার্ভার্ড বিশ্ববিদ্যালয় এ এবং ১৯৮৬ সালে তিনি ইউনিভার্সিটি অব টেক্সাস অ্যাট অস্টিন এ ভিজিটিং অধ্যাপক হিসেবে কর্মরত ছিলেন। ১৯৮১ সালে ওয়াইজম্যান ইন্সটিটিউট অব সায়েন্সের কম্পিউটার বিজ্ঞানের অধ্যাপক ছিলেন। তিনি ১৯৯৯ সালে নিউ ইয়র্ক বিশ্ববিদ্যালয়ের কম্পিউটার বিজ্ঞানে যোগদান করেন।   সম্মাননা ও পুরস্কার   ফেলো, অ্যাসোসিয়েশন ফর কম্পিউটিং মেশিনারি, ২০০৭  সম্মানসূচক ডক্টরেট, University of Uppsala, Sweden, মে, ১৯৯৭  সম্মানসূচক ডক্টরেট, Université Joseph Fourier, Grenoble, France, ডিসেম্বর ১৯৯৮  ১৯৯৬ সালের এসিএম প্রদত্ত টুরিং পুরস্কার বিজয়ী।   তথ্যসূত্র    বহিঃসংযোগ   New York University homepage   Short biography   Weizmann Institute homepage  Profile          বিষয়শ্রেণী:কম্পিউটার বিজ্ঞানী বিষয়শ্রেণী:টুরিং পুরস্কার বিজয়ী বিষয়শ্রেণী:১৯৪১-এ জন্ম বিষয়শ্রেণী:২০০৯-এ মৃত্যু বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:ইসরায়েলি ইহুদি বিষয়শ্রেণী:ইসরায়েলি কম্পিউটার বিজ্ঞানী বিষয়শ্রেণী:ইহুদি বিজ্ঞানী বিষয়শ্রেণী:তেল আবিব বিশ্ববিদ্যালয়ের শিক্ষক
থাম্ব|ডান|An example of a directional road sign in Italy, in this case near Rieti. ইতালির সড়ক সংকেতগুলো ইউরোপের অন্য দেশগুলোতে ব্যবহৃত সাধারণ নকশার আদলে গঠিত। ভিয়েন্না সম্মেলনে প্রণীত সড়ক চিহ্ন ও সংকেতসমূহের অনুক্রমে এগুলো কোদিচে দেল্লা স্ত্রাদা ( Codice della Strada (Highway Code)) এবং রেগোলামেন্ত দি আত্তুয়াজিয়োনে দেল কোদিচে দেল্লা স্ত্রাদা (Regolamento di Attuazione del Codice della Strada) দ্বারা নিয়ন্ত্রিত হয়ে থাকে।   নকশা  দূরত্ব ও অন্যান্য পরিমাপগুলো মেট্রিক এককে প্রদর্শিত হয়।  সতর্কীকরণ চিহ্নগুলি সাধারণত যে এলাকায় উল্লেখ করা হয় তার ১৫০ মিটার আগে স্থাপন করা হয়; যদি তারা দূরে বা কাছাকাছি হয়, একটি অতিরিক্ত চিহ্ন মিটারে প্রকৃত দূরত্ব প্রদর্শন করে। নিষেধাজ্ঞার চিহ্ন এবং বাধ্যতামূলক নির্দেশের চিহ্ন, পরিবর্তে, বৈধতার ক্ষেত্রের শুরুতে ঠিক স্থাপন করা হয়।   রং ও আকৃতি  Signs follow the general European conventions concerning the use of shape and colour to indicate function of signs:  চিহ্নের ধরন   আকৃতি  সীমানা  পটভূমির রং  সতর্ক চিহ্ন  ত্রিকোণাকার  লাল  সাদা  নিষেধ চিহ্ন  বৃত্তীয়  লাল  সাদা  আবশ্যকীয় নির্দেশনা  বৃত্তীয়  সাদা  নীল  Supplementary  Rectangular  Black  White তথ্যদানকারী চিহ্ন  Rectangular  White  White (urban)Blue (other roads)Green (motorway)   নির্দেশনাদানকারী সড়ক সংকেতসমূহের রং   মটরওয়েতে, সবুজের মাঝে সাদা অক্ষরে নির্দেশিত সংকেত।  প্রধান সড়কে, নির্দেশদানকারী চিহ্নগুলো একাধিক গন্তব্যস্থলে সাদার মাঝে নীল অক্ষর দ্বারা নির্দেশিত সংকেত।  শহরের বা মেট্রোপলিটন এলাকার মধ্যে, নির্দেশদানকারী চিহ্নগুলো একাধিক গন্তব্যস্থলে সাদার মাঝে কালো অক্ষর দ্বারা নির্দেশিত সংকেত। শহর এবং প্রধান সড়কগুলোতে, একক রাস্তাগুলোর গন্তব্য নির্দেশদানকারী রং নির্ভর করে গন্তব্যস্থলের উপরেঃ  মটরওয়ে চালিত যদি গন্তব্যস্থল শহর হয়ে থাকে, তাহলে মটরওয়ে নাম ও গন্তব্যস্থল সংবলিত তার চিহ্ন সবুজ রঙের হয়।  অন্যান্য ক্ষেত্রে গন্তব্যস্থল যখন শহর তথন গন্তব্যস্থল সংবলিত তার চিহ্ন হয় নীল রঙের।  যদি গন্তব্যস্থল জেলা শহর, হাসপাতাল বা বিমানবন্দর হয়ে থাকে, তাহলে তার রং সাদা হয়ে থাকে।  যদি গন্তব্যস্থল পর্যটকদের দর্শনীয় স্থান হয়, তাহলে তার রং বাদামী হয়ে থাকে।   Typeface  থাম্ব|ডান|Example of directional road sign with multiple destinations. It is blue because it is on a main road (not a motorway) outside a town. The indication to a motorway is in a green box, and the indication to a tourist attraction is in a brown box. It uses both allowed fonts: the words VIAREGGIO and Marina di Vecchiano are in Alfabeto Normale, and the word autostrade is in Alfabeto Stretto   ভাষা  প্রধানত ইতালীয় ভাষার প্রচলিত আছে। কিছু স্বায়ত্তশাসিত এলাকা বা প্রদেশে জায়গাভেদে দোভাষীয় চিহ্ন প্রযোজ্য হয়ে থাকে (যেমন প্রধানত ইতালি/জার্মান ভাষা সাউথ টেরল, ইতালি/ফ্রান্স ভাষা আওস্থা ভ্যালিতে এবং স্লোভেনীয়া সীমানার কাছাকাছি এলাকায় ইতালি/স্লোভেনীয় ভাষা, কিন্তু ঐতিহাসিক স্থান ফ্রিয়ুলিতে ইতালি/ফ্রিয়ুলির ভাষা ও সার্দিনিয়াতে ইতালি/সার্দিনিয়ার ভাষায় ব্যবহৃত হয়ে থাকে)।   চিত্রশালা    সতর্ক চিহ্ন    অস্থায়ী চিহ্ন    নিয়ন্ত্রক চিহ্ন    নির্দেশনা চিহ্ন    অপ্রচলিত চিহ্ন    তথ্যসূত্র    বহিঃসংযোগ    Traffic rules in Italian motorways  বিষয়শ্রেণী:ইতালিতে সড়ক পরিবহন বিষয়শ্রেণী:দেশ অনুযায়ী সড়ক সংকেত
thumb|upright=1.5 প্রকল্পের অংশীজন বলতে "এমন কোনও ব্যক্তি, দল বা সংগঠনকে বোঝায় যারা একটি প্রকল্পের কোনও সিদ্ধান্ত, কর্মকাণ্ড বা ফলাফলকে প্রভাবিত করতে পারে, বা সেটি দ্বারা প্রভাবিত হতে পারে, বা সেটি দ্বারা প্রভাবিত হতে পারে বলে নিজেকে মনে করতে পারে।" আইএসও ২১৫০০ মানটিতেও অনুরূপ একটি সংজ্ঞা ব্যবহার করা হয়েছে। অন্য ভাষায় প্রকল্পের অংশীজন হল সেইসব ব্যক্তি বা সত্তা যাদের প্রদত্ত কোনও প্রকল্পের সাথে স্বার্থ জড়িত আছে। এইসব অংশীজন এমন কোনও সংগঠনের ভিতরে বা বাইরে অবস্থান করতে পারে, যে সংগঠনটি :   প্রকল্পের অর্থায়ন করতে পারে।   প্রকল্পের সফল পরিসমাপ্তিতে লাভবান হতে পারে   প্রকল্পের পরিসমাপ্তির উপরে ইতিবাচক বা নেতিবাচক প্রভাব বিস্তার করতে পারে।  নিচে প্রকল্পের অংশীজনের কিছু উদাহরণ দেওয়া হল:   প্রকল্প নেতা  জ্যেষ্ঠ ব্যবস্থাপকমণ্ডলী   প্রকল্প দলের সদস্যবৃন্দ  প্রকল্পের ক্রেতা  সম্পদ ব্যবস্থাপক  প্রথম স্তর বা নিম্নস্তরের ব্যবস্থাপক  পণ্য ব্যবহারকারী দল   প্রকল্প পরীক্ষকবৃন্দ  প্রকল্প চলাকালে এটি দ্বারা প্রভাবিত হতে পারে এমন যেকোনও দল  প্রকল্পশেষে এটি দ্বারা প্রভাবিত হতে পারে, এমন যেকোনও দল  প্রকল্পের উপ-ঠিকাদারগণ  প্রকল্পের পরামর্শকবৃন্দ  কিছু বিশেষজ্ঞ (যেমন লিন্ডা বোর্ন) অংশীজনদের একটি উপদলের উপরে দৃষ্টি নিবদ্ধ না করেStakeholder Relationship Management সব অংশীজনকে অগ্রাধিকার প্রদানের পক্ষে মত দেন এবং কোনও নির্দিষ্ট মুহূর্তে সবচেয়ে গুরুত্বপূর্ণ বিষয়বস্তুর উপর দৃষ্টি নিবদ্ধ করার পরামর্শ দেন। এক্ষেত্রে প্রতিটি অংশীজনের সাথে সংশ্লিষ্ট ক্ষমতা, নৈকট্য ও জরুরি অবস্থা নিরূপণ গুরুত্বপূর্ণ। লিন্ডা তার পদ্ধতিকে "অংশীজন চক্র" নামে অভিহিত করেছেন।  সিদ্ধান্ত গ্রহণকারীদের উপরে জোর দেবার এই যুক্তিটি প্রকল্প অংশীজন ব্যবস্থাপনার একটি অংশ এবং কোনও সংগঠনে পরিবর্তন আনার জন্য একটি গুরুত্বপূর্ণ চাবিকাঠি। জন কটার পরিবর্তন ব্যবস্থাপনার আবশ্যকীয় উপাদান হিসেবে অংশীজন বিশ্লেষণ ও অংশীজন ব্যবস্থাপনাকে বর্ণনা করেছেন।  আরও দেখুন  নিবন্ধিত অংশীজন তালিকা (Stakeholder register)   তথ্যসূত্র   উৎসপঞ্জি  Project Management Institute (2013) A Guide to the Project Management Body of Knowledge (PMBOK® Guide), Fifth Edition, Newtown Square, PA, USA: Project Management Institute.   Freeman RE (1984) Strategic Management: a Stakeholder Approach. Pitman Series in Business and Public Policy, Harpercollins College Div; First Edition.   বিষয়শ্রেণী:প্রকল্প ব্যবস্থাপনা বিষয়শ্রেণী:কর্পোরেশনের অর্থায়ন  de:Stakeholder#Stakeholder im Projektmanagement
রামশা খান (জন্মঃ ১৯৯৪) একজন পাকিস্তানি অভিনেত্রী যিনি উর্দু ভাষার নাটকে অভিনয় করেন। তার অভিনয় জীবন শুরু হয়েছিলো ২০১৭ সালে মুক্তিপ্রাপ্ত চলচ্চিত্র থোড়া জি লের মাধ্যমে, একই বছর তিনি ভো এক পাল নামক নাটকে অভিনয় করেছিলেন। রামশা পরিচিতি লাভ করেছিলেন মাহ-এ-তামাম (২০১৮) এবং খুদপারাস্ত (২০১৮-২০১৯) নাটকে অভিনয়ের মাধ্যমে। রামশা ২০২১ সালে বের হওয়া একটি নাটকে অভিনয় করেছিলেন যেটার নাম ছিলো ঘিসি পিটি মহাব্বাত, এটাতে তিনি একজন স্বাধীন নারীর চরিত্রে অভিনয় করেন এবং নাটকটিতে এই রূপ চরিত্রে অভিনয় করার জন্য তিনি এআরওয়াই পিপল চয়েজ অ্যাওয়ার্ড ফর ফেভারিট অ্যাক্ট্রেস জেতেন। রামশা সিনফ-এ-আহান (২০২১-২০২২) নামক নাটকে সেনা কর্মকর্তার ভূমিকায় অভিনয় করেছিলেন এবং হাম তুম (২০২২) নাটকে একজন কলেজ ছাত্রীর ভূমিকায় অভিনয় করেছিলেন, এই হাম তুম নাটকে অভিনয় করার জন্য রামশা লাক্স স্টাইল অ্যাওয়ার্ড ফর বেস্ট টিভি অ্যাক্ট্রেস জিতেছিলেন। তথ্যসূত্র  বহিঃসংযোগ  বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:করাচির ব্যক্তি বিষয়শ্রেণী:করাচির অভিনেত্রী বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি
দৈনিক বসুমতী কলকাতা থেকে প্রকাশিত একটি বাংলা দৈনিক পত্রিকা ছিল। বসুমতী কর্পোরেশন লিমিটেড কর্তৃক ১৯১৪ সালের ৬ আগস্ট এর প্রকাশনা শুরু হয়ে ২০০৩ সালে বন্ধ করে দেওয়া হয়। এই পত্রিকার উদ্যোক্তা ছিলেন উপেন্দ্রনাথ মুখোপাধ্যায়।   ইতিহাস  ১৮৯৬ সালের ২৫শে আগস্ট উপেন্দ্রনাথ মুখোপাধ্যায় 'সাপ্তাহিক বসুমতী' বের করেন। পরে তার পুত্র সতীশচন্দ্র মুখোপাধ্যায়ের সম্পাদনায় দৈনিক সংস্করণটি প্রকাশিত হয়। অসাধারণ জনপ্রিয় হয়ে ওঠে পত্রিকাটি। প্রচার সংখ্যা এক লক্ষ ছাড়িয়ে যায়। কিন্তু সত্তরের দশক থেকেই 'দৈনিক বসুমতী' আস্তে আস্তে জৌলুষ হারাতে থাকে। পত্রিকাটির স্বত্ত্বাধিকারী ছিলেন কংগ্রেস নেতা অশোক সেন, সেই সুবাদে ১৯৭৪ সালে রাজ্য সরকার পত্রিকাটি অধিগ্রহণ করেন কিন্তু এটিকে উজ্জীবিত করা যায়নি।  ১৯৯২ সপ্তমীর দিন থেকে পত্রিকাটি একেবারে বন্ধ হয়ে যায়। পশ্চিমবঙ্গ সরকারের সাহায্যে ২০১২ ফেব্রুয়ারি থেকে 'বসুমতী'র মাসিক সংস্করণটি চালু হলেও দৈনিক পত্রিকা আর ফিরে আসে নি।    তথ্যসূত্র   বস বস বস বস বস
খা-রাগ-পা-'দুল-বা-'ওদ () বা র্তোগ্স-ল্দান-ন্যাগ-পো-সেং-গে () ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।  সংক্ষিপ্ত জীবনী খা-রাগ-পা-'দুল-বা-'ওদ দ্বাদশ শতাব্দীতে তিব্বতের গ্র্বা () নামক স্থানে ক্যি () নামক পরিবারগোষ্ঠীতে অন্মগ্রহণ করেন। তিনি ত্শাল-গুং-থাং () বৌদ্ধবিহারে ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট দীক্ষালাভ করেন এবং তার নিকট সাতাশ বছর শিক্ষালাভ করেন। তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত বেশ কিছু গ্রন্থের সম্পাদনাও করেছিলেন।  তথ্যসূত্র   আরো পড়ুন  Roerich, George, trans. 1996. The Blue Annals. 2nd ed. Delhi: Motilal Banarsidas, p. 715. Per K. Sørensen, Guntram Hazod and Tsering Gyelpo. 2007. Rulers on the Celestial Plain. Vienna: Austrian Academy of Sciences, pp. 119–22..  বিষয়শ্রেণী:শালপা কাগ্যু
সোনাই বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (নয় বার)। ভোটার পরিসংখ্যান ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৮৩,৫৮০ জন যার মধ্যে পুরুষ ভোটার ৯২,৮৬১ জন এবং নারী ভোটার ৯২,৪৯২ জন। এছাড়াও পাঁচজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। সোনাই বিধানসভা কেন্দ্রে ২০২১ ভোটার লিঙ্গানুপাত ৯৭৭।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৫৯,০৪০ জন যার মধ্যে পুরুষ ভোটার ৮২,৮৯৫ জন এবং নারী ভোটার ৭৬,১৪৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩৭,৩৬৬ জন যার মধ্যে পুরুষ ভোটার ৭২,৪১৪ জন এবং নারী ভোটার ৬৪,৯৫২ জন।https://www.news18.com/assembly-elections-2021/assam/sonai-election-result-s03a010/   বিধানসভার সদস্য    নির্বাচন বিধায়কদল সময়কাল২০২১ করিম উদ্দিন বড়ভূঁইয়া  এআইইউডিএফ ২০২১-বর্তমান২০১৬আমিনুল হক লস্কর  বিজেপি ২০১৬-২১২০১১এনামুল হক বিজয়  আইএনসি২০১১-১৬২০০৬কুতুব আহমেদ মজুমদার২০০৬-১১২০০১আনোয়ার হোসেন লস্কর এসপি১৯৯৬-২০০৬১৯৯৬  অগপ১৯৯১বদ্রীনারায়ণ সিংহ  বিজেপি১৯৯১-৯৬১৯৮৫আব্দুল রব লস্কর আইএনসি১৯৮৫-৯১১৯৮৩নুরুল হক চৌধুরী১৯৮৩-৮৫১৯৭৮আলতাব হোসেন মজুমদার  জেপি১৯৭৮-৮৩১৯৭২বিশ্বনাথ উপাধ্যায় আইএনসি১৯৭২-৭৮১৯৬৭এম. এম. চৌধুরী১৯৬৭-৭২১৯৬২পুলকেশী সিংহ১৯৬২-৬৭১৯৫৭নন্দকিশোর সিংহ১৯৫১-৬২১৯৫১  নির্বাচনী ফলাফল ২০২১ ফলাফল  ২০১৬ ফলাফল    তথ্যসূত্র   বিষয়শ্রেণী:কাছাড় জেলা বিষয়শ্রেণী:আসামের বিধানসভা কেন্দ্র
নাহীদ আখতার (বানানভেদে নাহিদ আখতার) একজন পাকিস্তানি নেপথ্য সঙ্গীতশিল্পী। ১৯৭০ সালে রেডিও পাকিস্তান মুলতানে ‘ রাগ মালহার ’ ছবিতে খালিদ আসগরের সাথে একটি দ্বৈত সংগীত গাওয়ার মাধ্যমে তিনি তার কর্মজীবন শুরু করেন। আখতারের জন্ম পঞ্জাবের মুলতানে।   সঙ্গীতজীবন   নাহিদ আখতার পাকিস্তানি চলচ্চিত্র সংগীত, পপ, গজল,  ঐতিহ্যবাহী পাকিস্তানি ধ্রুপদী সংগীত, পাঞ্জাবি লোকসঙ্গীত, কওওয়ালি, নাত ও হাম্দ এবং অন্যান্য সহ বিভিন্ন শৈলীতে গান রেকর্ড করেছেন। ১৯৭০-এর দশকের মাঝামাঝি প্রবীণ সংগীত পরিচালক এম আশরাফ তাকে প্রথম আবিষ্কার করেন ও তাকে চলচ্চিত্রে গান গাওয়ার জন্য তাঁকে অনুরোধ করেন। সংগীত প্রশিক্ষণের জন্য ওস্তাদ (শিক্ষক) হিসাবে নাহীদ আখতারের পরিচিত কোনও ব্যক্তি ছিলেন না, তবে সংগীত পরিচালক এম আশরাফ তার প্রতিভা বৃদ্ধিতে মুখ্য ভূমিকা পালন করেছিলেন। তাঁর অভিষিক্ত ছবি "নানহা ফারিস্তা" ১৯৭৪ সালে মুক্তি পেয়েছিল এবং একই বছর তিনি শামা (১৯৭৪) ছবিতে গান গেয়েছিলেন। প্রথমদিকে এটি বলা হয় যে চলচ্চিত্রে বাংলাদেশে পাড়ি দেওয়া রুনা লায়লার শূন্যস্থান পূরণ করার জন্যই তাঁকে আনা হয়েছিল। তবে পরে লোকেরা বুঝতে পারেন যে তার নিজস্ব গাওয়ার শৈলী রয়েছে। তিনি ১৯৮০-এর দশকজুড়ে পাকিস্তানি চলচ্চিত্র জগতে সক্রিয় ছিলেন।She still has a lot to offer (Naheed Akhtar) Pakistan Press Foundation website, Published 16 June 2013, Retrieved 20 April 2020   তথ্যসূত্র   বহিঃসংযোগ    বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:নিগার পুরস্কার বিজয়ী বিষয়শ্রেণী:নেপথ্য সঙ্গীতশিল্পী বিষয়শ্রেণী:পাকিস্তানি চলচ্চিত্রের সঙ্গীতশিল্পী বিষয়শ্রেণী:পাকিস্তানি গায়িকা বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর পাকিস্তানি গায়িকা বিষয়শ্রেণী:১৯৫৬-এ জন্ম বিষয়শ্রেণী:২১শ শতাব্দীর পাকিস্তানি গায়িকা
সান মাটিও ডেইলি জার্নাল হ'ল একটি দৈনিক পত্রিকা, যা সপ্তাহে ছয় দিন, সোমবার থেকে শুক্রবার এবং একটি কম্বো সপ্তাহান্ত সংস্করণে প্রকাশিত হয়। সংবাদপত্রটি ক্যালিফোর্নিয়ার সান মাটিও কাউন্টি জুড়ে বিতরণ করা হয়।   ক্রিয়াকলাপ  ডেইলি জার্নালের প্রকাশক হলেন জেরি লি এবং এর সম্পাদক হলেন জন মে।  ২০০৮ সালে, প্রতিদ্বন্দ্বী সংবাদপত্র, পলো অল্টো ডেইলি পোস্টের হয়ে কাজ করা এক ব্যক্তি কর্তৃক পত্রিকা পরিষ্কার করে দেওয়ার ঘটনা ঘটেছিল।   ওয়াশিংটন পোস্ট জানিয়েছে যে সান মাটিও কাউন্টির মধ্যে ইস্ট পলো অল্টো নিয়ে যে কয়েকটি প্রকাশনা রিপোর্ট প্রকাশ করে তার মধ্যে একটি হল এই পত্রিকা।    তথ্যসূত্র   বিষয়শ্রেণী:ক্যালিফোর্নিয়ার সংবাদপত্র বিষয়শ্রেণী:২০০০-এ প্রতিষ্ঠিত সংবাদপত্র
আল মুরকাব () কুয়েত সিটি, কুয়েত এর একটি এলাকা। এটি ক্যাপিটাল গভর্নরেটে অবস্থিত। কুয়েত আন্তর্জাতিক বিমানবন্দর থেকে এটি ৮ মাইল (১৩ কিমি) দূরে।  আল মুরকাবের নিকটস্থ এলাকাগুলির মধ্যে রয়েছে আস সালিহিয়া (০.৫ নটিক্যাল মাইল বা ১ কিমি), জিবলা (০.৬ নটিক্যাল মাইল বা ১.১ কিমি), আল কুয়েত (০.২ নটিক্যাল মাইল বা ০.৪ কিমি), উম সিদ্দাহ (০.৮ নটিক্যাল মাইল বা ১.৫ কিমি) এবং আল মানসুরিয়া (০.৬ নটিক্যাল মাইল বা ১.১ কিমি)। ২০১১ সাল অনুযায়ী এর জনসংখ্যা ৩৬৯৯ জন।   তথ্যসূত্র    বহিঃসংযোগ   স্যাটেলাইট মানচিত্র Maplandia.com এ  বিষয়শ্রেণী:কুয়েতের জনবহুল স্থান বিষয়শ্রেণী:কুয়েত সিটির শহরতলী
একরেম জেভরিক (সিরিলিক: Екрем Јеврић, উচ্চারিত [ěkrem jěːʋritɕ]; জন্ম ২৫ অক্টোবর - ৪ মার্চ ২০১৬) ছিলেন একজন মন্টিনিগ্রিন আমেরিকান ইয়ঙ্কার্স। যিনি নিউ ইয়র্ক ভিত্তিক একজন গায়ক এবং টেলিভিশন ব্যক্তিত্ব হয়েছিলেন। বিবিসি এবং দ্য ইন্ডিপেনডেন্ট দ্বারা একটি ইন্টারনেট ঘটনা হিসাবে স্বীকৃত, তিনি ২০১০ সালে তার ভাইরাল মিউজিক ভিডিও "কুকা পোসো" (হাউস - ওয়ার্ক) এর মাধ্যমে খ্যাতি অর্জন করেন। টার্বো-ফোক গানটি, যা প্রথম মাসে দুই মিলিয়নেরও বেশি ভিউ এবং সামগ্রিকভাবে ১৫ মিলিয়নেরও বেশি ভিউ অর্জন করেছে। তাকে প্রাক্তন যুগোস্লাভিয়া জুড়ে তাৎক্ষণিক জনপ্রিয়তা অর্জন করেছে।   জীবনী  Ekrem Jevrić আজকের মন্টিনিগ্রোর প্লাভে জন্মগ্রহণ করেন। চৌদ্দ বছর বয়সে তিনি ধূমপান শুরু করেন এবং তার বাবা তাকে সিগারেট কিনতে অস্বীকার করেন, তাই তিনি পডগোরিকায় একাই অর্থ উপার্জন করতে যান। এরপর তিনি স্লোভেনিয়া চলে যান। ১৯৮৫ সালে, তিনি ইগবালা জেভরিচকে বিয়ে করেন। তারপর তিনি ১৯৮৮ সালে কানাডায় চলে যান, কিন্তু অবশেষে মার্কিন যুক্তরাষ্ট্রে স্থায়ী হন, যেখানে তিনি ক্যাব ড্রাইভার হিসাবে কাজ করার মতো কম বেতনের কাজ করেন। দম্পতির চারটি ছেলে রয়েছে: এনিস, ভারদিন, হাজরুদিন এবং বেরাত।  Jevrić সবচেয়ে বিখ্যাত গান হল "Kuća posô" (বাড়ি, কাজ বা বাড়ি থেকে কাজ) যা পশ্চিম বিশ্বের (বিশেষ করে উত্তর আমেরিকা) প্রাক্তন যুগোস্লাভ অভিবাসীদের দৈনন্দিন জীবনকে প্যারোডি করেছে। গানটি ইউটিউবে তাৎক্ষণিক সাফল্য অর্জন করেছে, ১৫.৮ মিলিয়ন ভিউ (প্রথম মাসে ২ মিলিয়ন) পৌঁছেছে। তিনি তার প্রথম অ্যালবাম রেকর্ড করেন, যার শিরোনাম Kuća posô মার্চ ২০১০ সালে তিনি Dolce & Gabbana শীতকালীন ২০১১ সংগ্রহ এর জন্য একটি ফটোশুট করেছিলেন, একজন ইতালীয় দর্জি হিসাবে অবস্থান করেছিলেন।  ২০১০ সালের শেষের দিকে, তিনি জনপ্রিয় সার্বিয়ান রিয়েলিটি শো ফার্মা-তে অংশ নেন এবং তৃতীয় হন।  ৪ মার্চ ২০১৬-এ, Jevrić ৫৬ বছর বয়সে, কর্মস্থলে গাড়ি চালানোর সময় হৃদরোগে আক্রান্ত হয়ে নিউ ইয়র্ক সিটিতে মারা যান।   টেলিভিশন উপস্থিতি    Farma 3 (2010) - 3rd place  Farma 4 (2013) - evicted  Farma 5 (2013) - evicted  Parovi 6 (2015/2016) - walked   তথ্যসূত্র    "YouTube folk singer reunites ex-Yugoslavia"  "How the 'Borat of the Balkans' hit the big time"  "Pas do pasa, beton do betona"   "New hit - Ekrem Jevrić (Serbian)"  Bizarre Balkan musician (Slovenian)  "Zvijezda Kanade i Amerike Ekrem Jevrić: Moja pjesma je pjesma o istini (croatian)"  Ovako je izgledala sahrana Ekrema Jevrića! (Serbian)  বিষয়শ্রেণী:১৯৬১-এ জন্ম বিষয়শ্রেণী:২০১৬-এ মৃত্যু বিষয়শ্রেণী:২১শ শতাব্দীর মন্টিনিগ্রোর গায়ক বিষয়শ্রেণী:ইন্টারনেট মিম বিষয়শ্রেণী:মার্কিন যুক্তরাষ্ট্রে কানাডীয় অভিবাসী
thumb|300px|একটি সাধারণ ফরাসি ডাকটিকিট (বিস্তারিত) এর মাইক্রো-ভূগোল যা ইন্টাগ্লিও দ্বারা প্রাপ্ত কালির পুরুত্ব দেখায়।  শব্দগুলি লাল পটভূমিতে সাদা রঙে প্রদর্শিত হয়েছিল এবং তাই কালির অভাবযুক্ত অঞ্চলগুলির সাথে মিলে যায়। thumb|300px|ব্যাংকনোট পোর্ট্রেট প্যাটার্ন যা ইন্টাগ্লিও প্রিন্টিং দিয়ে তৈরি। মূল্য: ১০০০ হাঙ্গেরিয়ান ফরিন্ট। চিত্রিত এলাকা.  ইন্টাগ্লিও ( ; ) মুদ্রণ এবং মুদ্রণ তৈরি কৌশলের একটি পরিবার যেখানে ছবিটি একটি পৃষ্ঠে খোদাই করা হয় এবং কাটা রেখা বা ডুবে যাওয়া অংশটি কালি ধরে রাখে। এটি একটি ত্রাণ মুদ্রণ এর ঠিক বিপরীত যেখানে ম্যাট্রিক্সের অংশগুলি যা চিত্রটিকে মূল পৃষ্ঠের "উপরে" দাঁড় করায়।  সাধারণত তামা, অথবা সাম্প্রতিক সময়ে দস্তা, প্লেট নামক শীটগুলিকে পৃষ্ঠ বা ম্যাট্রিক্স হিসাবে ব্যবহার করা হয়, এবং ছেদগুলি এচিং, খোদাই, শুষ্কবিন্দু, জলজ বা মেজোটিন্ট দ্বারা তৈরি করা হয়, প্রায়শই একত্রিত হয়ে। কোলোগ্রাফ ইন্টাগ্লিও প্লেট হিসেবেও মুদ্রিত হতে পারে।  তথ্যসূত্র  বহিঃসংযোগ      বিষয়শ্রেণী:ছাপচিত্র বিষয়শ্রেণী:মুদ্রণ প্রযুক্তি
thumb|গঙ্গাপুর সিটি রেলওয়ে স্টেশন প্রধান প্রবেশপথ গঙ্গাপুর সিটি () ভারতের রাজস্থান রাজ্যের সওয়াই মাধোপুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে গঙ্গাপুর সিটি শহরের জনসংখ্যা হল ৯৬,৭৯৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে গঙ্গাপুর সিটি এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৬:১৩, ৪ ফেব্রুয়ারি ২০২১ (ইউটিসি) সঙ্ঘশ্রী সিনহা মিত্র   – (অপসারণের প্রস্তাবনা দেখুনলগ দেখুন) () সৃজনশীল পেশাজীবী হিসেবে উল্লেখযোগ্যতা প্রতিষ্ঠিত নয়। মুখ্য ভূমিকায় তাৎপর্যপূর্ণভাবে যুক্ত থাকার তথ্যাবলী নেই। অংকন  (আলাপ) ০৫:৩৯, ২৪ জানুয়ারি ২০২১ (ইউটিসি) , প্রস্তাবনা অনুসারে।--মাসুম-আল-হাসান (আলাপ) ১১:০০, ১ ফেব্রুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।